Ikkinchi turk-fors urushi. Ikkinchi fors-turk urushi — 606 — 607-yillarda Koʻkturklar va eftaliylarning Sosoniylar imperiyasiga bostirib kirishi bilan boshlandi. Urush 608-yilda arman generali Smbat IV Bagratuniy boshchiligidagi sosoniylarning turklar va eftaliylarning magʻlub etilishi bilan yakunlanadi. Maʼlumotlar. 607-yillarda turklar koʻp sonli askarlari bilan Sharqiy Forsga bostirib kirdilar, biroq Xurosondagi Tus qalʼasi yaqinidagi jangda magʻlubiyatga uchradilar. Bu jangda magʻlub boʻlgan turklar va eftaliylar xoqondan qoʻshimcha kuch soʻrashadi. Sebeosning ma'lumotlariga koʻra, armiyani kuchaytirish uchun bir necha ming askar yuborilgan. Tez orada bu kuch bilan Tus qalʼasini bosib olishdi. Shuningdek turklar Isfahongacha bostirib borishdi. Smbat sharqiy fors qoʻshinlarini tezda qayta tashkil qildi. Oxir-oqibat Sosoniylar turklar va eftaliylarni tor-mor etdi. Turklarning qoʻmondoni nomaʼlum tarzda vafot etdi. Bu albatta qoʻshinning kayfiyatiga salbiy ta'sir koʻrsatdi. Turklar qoʻshini tartibsiz ravishda tarqalib ketishdi.